Bikandi txakolina - Premios\nMahastia eta upategia\nUrrezko domina III Ipar-Mendebaldeko ardo lehiaketa 2010\nLehiaketa Ponferradako hiriak antolatzen du "Line Wagner" Espainia eta Portugalgo ardo onena aukeratzeko. Jatorrizko Espainia ipar-mendebaldeko eta portugalgoko 17 ardok parte hartu zuten abuztuko edizio honetan.\nZilarrezko domina III Concours mondial Bruxelles 2011\n1994an sortu zen Concours Mondial de Bruxelles. Lehiaketak munduko txapelketen artean garrantzi handia irabazi du, munduko 40 lurralde desberdinetako ardok parte hartzen dute. Finalistak, ardo eta likoreen emaitzarik onenak dutenak bakarrik dira irabazle.\nBronzesko domina Lyongo nazioarteko lehiaketa 2013\nLyon sentzumenen hiriburua bezala ezagutzen da, beraz, naturala da Lyonenematen zaien ongietorria munduko ardo onenei. Lehiaketako enbaxadore onenak eta lehiaketa babesten dutenak dira: Lyongo Culinary sukaldaria eta, Lyongo Sommelierren Elkartea. 2010 urteaz geroztik, bere ospea handitzen doa, 2013. urtean 3.205 ardo dastatuz, 22 herrialde desberdinetakoak.\nZilarrezko domina III Ipar-Mendebaldeko ardo lehiaketa 2010\nBronzesko domina XVII Ardo nazionalen Cordobako mezquitako 2013\nLehiaketa urtero egiten da eta askenengo urteetan partaide gero eta gehiago daude.\nOhorezko aipamena Estatuko ardo eta emakumearen lehiaketa 2012\nLehiaketa hau Madrilen egiten da eta munduan bakarra da emakumeez bakarrik osatua. Edizio honetan 150 ardo desbedinek parte artu zuten, 41 jatorri izen desberdin, 5 herrialde desberdin.\nEguzkitza 6A 48200. Durango, Bizkaia.\nTelefonoak: 679 658 284 - 616 292 436\nPosta elekronikoa: miren@bikanditxakolina.com\n©2013 Bikandi Txakolina. Eskubide guztiak erreserbatuta


Coming Soon Chop Chop – WordPress plugina | WordPress.org Euskara\nanthemsblog 2021(e)ko abuztuaren 18(a)\nwestsidevirtual 2018(e)ko maiatzaren 21(a)\ncrisdepaulaestilo 2018(e)ko martxoaren 14(a)\nRalf_CT 2017(e)ko abuztuaren 24(a)\nimarketingr 2016(e)ko irailaren 3(a)\nnathalie789 2016(e)ko irailaren 3(a)\n“Coming Soon Chop Chop” software librea da. Ondoko pertsonek egin dizkiote ekarpenak plugin honi.\nComing Soon Chop Chop 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Coming Soon Chop Chop zure hizkuntzara.


Landa garapen integrala Barinettin | IC-LI\nLanda garapen integrala Barinettin\nProiektua Peruko Oihan Zentralean garatu da, Barinetti Real, Independiente eta Anexos sektoreetan, Pichanaki distrituan, Chanchamayo probintzian. Eremu horretan, nekazaritza da lanaren eta diru sarreren iturri nagusia. Labore garrantzitsuena kafea da, baina errendimenduek nabarmen egin dute behera azken urteotan. Gerrillaren eta armadaren arteko bortizkeria politikoak eta narkotrafikoak nabarmen eragin dio tokiko biztanleriari; izan ere, pobreziak eta laboreetarako lursailen utzikeriak gora egin dute.\nTokiko kidea Aprodes da. Erakunde horren gizarte egoitza Liman dago, eta horrekin batera beste hainbat proiektutan egin dugu lan. Distritu horretan hiru urte darama arrakastaz lan egiten, Chanchamayo probintzia bereko beste distritu bateko nekazaritza garapenerako alternatiba berrian. Esperientzia arrakastatsu hori beste eremu batzuetara hedatze aldera, Aprodes eta Lankidetzarako Ingeniaritza elkarteak proiektu berri bat aztertzen eta prestatzen ari gara: "Barinettiko landa garapen integrala". Horren helburua, garapen integrala eta sostengagarria bermatzen laguntzea da, landa esparruan kafe ekoizpena ingurumena errespetatuz onera dadin bultzatuz.\nProiektuaren asmoa Barinetti eta inguruko komunitate indigenetan kafe ekoizpena hobetzea eta indartzea da. Horretarako, trebakuntza eta laguntza teknikoko jardueren multzo integral berritzailea eratu da, plaga kontrola, kimu berriketa eta ongarri plana nahiz landareen inausketa barne hartzen dituena. Halaber, familientzako alfabetatze plana eta familia baratzen plana abian jarri dira.\nHorri esker, kafe laborantzaren batez besteko errendimenduak, kudeaketa teknikoa, komertziala eta kudeatzailea (ekoizpen komiteen kredituei dagokienez) hobetu dira. Onuradunak 400 familia dira, batez bestez, 8 kide dituztenak. Gehienak Ashaminkas tributik datoz, hots, proiektua kokatzen den eremukoak bertakoak dira.\nAprodes eta Lankidetzarako Ingeniaritza elkarteen artean aurretik harreman onak egon direnez, proiektu hau 2000 urteko Eusko Jaurlaritzaren lankidetzarako eta garapenerako diru laguntzen deialdian aurkezteko aukera planteatu zen. Proiektuaren guztizko kostua 395.657,00 euro izan da, eta 238.869,00 euroko diru laguntza onartu da.


Ori-baltzak – Mantala\nGozogintza — Gernika-Bermeo\n1942an, Pedro Bidagurenek gozotegi eta elikagai denda bat ireki zuen, Gernika-Lumoko herriguneko kaleetako batean. Ireki zutenetik, herriak gerraostean bizi izan zituen urte zailen erdian, Bidaguren gozotegiko produktuen kalitatea eta zerbitzua nabarmenak izan ziren; izan ere, pastelez gain, kafea eta txokolatea ematen zituzten, jantokian zein terrazan.\n1963an, Jai-Alai zesta frontoia inauguratu zutenean, bizkotxo etxeko ikur izatera iritsi den produktua jarri zuten salgai, hau da, ori-baltzak, eta, 47 urte hauetan, gernikar guztiez gain, mundu osoko turista asko ere gozarazi dituzte. Hamarkada hauetan, egur labea zeukan hasierako gozogintzako lantegia hainbat aldiz berritu dute, baina Bidaguren gozotegiak, gaur egun familiako hirugarren belaunaldiaren ardurapean dagoenak, gozoki bikain hauek egiten jarraitzen du eta, Gernika bisitatuz gero, oso zaila da tentazioari eustea.\nGurinez betetako bizkotxo txikiak dira, txokolate zurizko (hori) edo txokolate esnedunezko (baltza) geruza batez estaliak. Etxeko beste berezitasunetako batzuk arroz pastelak eta bonboiak dira. Produktu guztiak artisau erara eginda daude.\nEsnea, irina, arrautzak, azukrea, gurina eta txokolatea.\nBidaguren gozotegiak egiten duen berezitasun tradizionala. Gernika-Lumon dauzkaten bi lokaletan bakarrik saltzen dituzte.\nBidaguren gozotegia. Juan Kaltzada Kalea 1 eta 21. Gernika-Lumo (Bizkaia)


20 « iraila « 2019 « Prentsa oharrak\nFamilientzako gaueko bigarren bizikleta-martxa egin da Gasteizen, bizikleta aldarrikatzeko eta argien eta elementu islatzaileen erabilera sustatzeko\nKategoriak: Prentsa oharrak — Komunikazio Zerbitzua / Servicio de Comunicación — 20 iraila 2019 20:43\nFamilientzako gaueko bigarren bizikleta-martxa egin da Gasteizen, Mugikortasunaren Europako Astearen barruan. Familiek zazpi kilometrotik gora egin dute, bizikleta garraiobide gisa aldarrikatzeko eta iluntzen duenean argiak eta elementu islatzaileak erabili behar direla gogoratzeko. Ehunka pertsona elkartu dira.\nZiklistak Floridako kioskotik abiatu dira, 20:00etan, eta leku hauetan zehar ibili dira: Floridako kioskoa – Senda ibilbidea – Frai Francisco ibilbidea – Cervantes ibilbidea – Rosalía de Castro- Fontetxako Gaztelua – Pedro Asua – Adriano VI.a – Ramiro Maeztu – Domingo Beltran – Andre Maria Zuriaren Koroatzea – Arriagako atea – Errementari kalea – Andre Maria Zuriaren plaza – Mateo Moraza – Olagibel – Herrandarren kalea – Arana – San Ildefontso – San Bizente Paulekoa – Barnekale Berria – San Frantzisko – Aihotz plaza.\nPrentsaurrekoa. ‘Piazzola Tango’ kontzertua aurkeztea\nParte hartzaileak. Udal Musika Bandako zuzendari laguntzaile Iker Olazábal; eta bandoneon solista eta ikuskizunaren sortzaile Fernando Salinas\nEguna. Astelehena, irailak 23\nSorginenea. Tu Casa Feminista inauguratzea\nParte hartzaileak. Berdintasun zinegotzi Miren Fernandez de Landa; eta Kultura zinegotzi Estibaliz Canto\nEguna. Larunbata, irailak 21\nTokia. Etxanobe jauregia\nEuropako Mugikortasunaren Astea dela eta ‘Hiria nire autorik gabe’ Europako Eguna ospatzea\nTokia. San Frantzisko aldapa\nAlkate Gorka Urtaranek, Kirol eta Osasun zinegotzi Livia Lópezek, eta Gizarte Politikak, Adinekoak eta Haurrak Arloko zinegotzi Jon Armentiak parte hartuko dute Bizikleta Martxa Gauez txangoan, zeina 20:00etan aterako baita Florida parketik.\nAsturiasko Eguna dela eta, Partaidetzaren zinegotzi Borja Rodriguez, eta Bizikidetza eta Aniztasun zinegotzi Miren Fernandez de Landa Centro Asturianok antolatutako ekitaldian izango dira 20:00etan.\nLehen alkateorde Maider Etxebarria Federación Española de Municipios y Provincias (FEMP) Federazioko osoko bilkuran izango da 10:00etan, IFEMAN (Madril)\nBerdintasun zinegotzi Miren Fernandez de Landa eta Kultura zinegotzi Estibaliz Canto Sorginenea. Tu Casa Feminista inauguratzeko ekitaldian izango dira 11:00etan, Etxanobe jauregian.\nAlkate Gorka Urtaranek, eta Mugikortasunaren eta Espazio Publikoaren zinegotzi Amaia Barredok parte hartuko dute Autorik Gabeko Eguna dela eta antolatu duten ekitaldian 11:45ean, San Frantzisko Aldapan.\nKultura zinegotzi Estibaliz Canto, eta Ingurumen Kudeaketa eta Plangintza zinegotzi Cesar Fernandez de Landa Magialdiaren galan izango dira 21:00etan, Principal Antzokian.\nAlkateorde Ana Oregik eta Felipe Garciak parte hartuko dute VIII. Green Martxa Solidarioan, 10:00etan Espainia plazatik aterako da.\nSan Antolin eguna dela eta, Bizikidetza eta Aniztasun zinegotzi Miren Fernandez de Landak eta Kultura zinegotzi Estibaliz Cantok parte hartuko dute Palentziako Etxeak antolatu duen 13:30ean, Centro Castellano-Leonesen.\nAlkateorde Maider Etxebarria eta Kultura zinegotzi Estibaliz Canto Magialdiaren programari jarraiki egingo den ‘Hurbileko Magia’ galan izango dira 18:00etan, Europa jauregian.\n(Eguneratua) Zulueta jauregiko lorategia berriro ireki da jendearentzat\nKategoriak: Sailkatu gabea — Komunikazio Zerbitzua / Servicio de Comunicación — 14:42\nGaur goizean, Gasteizko Udalak Zulueta jauregiko lorategia ireki du berriro jendearentzat, maiatzean gertatutako ekintza bandalikoek hondatutakoa konpontzeko lanak bukatu ondoren. Sarrerako baranda puskatu zuten, eta erortzeko arriskua zuenez, lorategia itxi egin behar izan zen.\nGizonezko bat atxilotu dute Bartzelonako epaitegi batek bilatzeko errekisitoria bat emanda zuelako\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 14:27\nUdaltzaingoaren Agenteek 39 urteko gizonezko bat atxilotu zuten atzo arratsaldean, Bartzelonako epaitegi batek bilatzeko eta atxilotzeko agindua emana zeukalako haren aurka.\n18:00ak aldera zenbait dei jaso zituzten Udaltzaingoaren egoitzan, gizonezko bat hainbat arazo sortzen ari zelako erdialdeko tabernetan. Udaltzainek gizonezko hori asaldura eta oldarkortasun handiko egoeran topatu zuten.\nIdentifikatzean, egiaztatu zuten Bartzelonako epaitegi batek bilatzeko eta atxilotzeko agindu bat emanda zeukala haren aurka. Horrexegatik, atxilotzeari ekin zioten, eta une horretan, atxilotuak aurka egin zien gogor, eta are udaltzainei eraso egitera iritsi zen. Atxilotua polizia-etxera eraman zuten egoki ziren izapideak betetzera, eta gaur goizean epailearen esku geratu da.\nAtzo goizeko 9:00ak aldera, Udaltzaingoaren Agenteek 53 urteko gizonezko bat atxilotu zuten neurri judizial bat urratzearen delituaren ustezko egile gisa.\nEmakume batek Udaltzainei deitu zien, eta jakinarazi zien babes-agindu bat zeukan gizonezko bat atzetik jarraika zuela, Salburua auzoan. Udaltzaingoaren Agenteek gizonezkoa topatu zuten eta, haren datuak aztertzean, egiaztatu zuten debekatua zuela emakume horrekin komunikatzea eta emakumearengandik 100 metrotara baino gutxiagora hurbiltzea. Horregatik, atxilotzeari ekin zioten. Gaur goizean epailearen esku geratu da.\nEdanda gidatzeagatik salaketa jarri diote gizonezko bati\nUdaltzaingoa argiketa bat izapidetzen ari da, 27 urteko gizonezko batek edari alkoholdunen eraginpean gidatzeagatik bide-segurtasunaren aurkako delitu bat egin ote duen ikertzeko.\n16:48ean dei bat jaso zuten Udaltzaingoaren Eragiketa Zentralean, ibilgailu batek Tarragona kalean aparkatuta zegoen beste baten aurka talka egin zuelako eta gidariak bertatik alde egin zuelako. Patruila batek minutu batzuk geroago hurbileko kale batean aurkitu zuen ibilgailua. Gidariak edari alkoholdunen eraginpean zegoelako zantzu nabarmenak zituen, eta horrexegatik alkoholemia-probak eginarazi zizkioten; 0.96 eta 0.95 miligramo alkoholeko tasak eman zituen arnastutako aire-litro bakoitzeko. Izapideak abiarazi zituzten Guardiako Epaitegira bidera zezaten.\nAtzo arratsaldeko lehen orduan Zumakadi Ibilbidean gertatutako trafiko-istripu baten xehetasunak ikertzen ari da Argiketa-talde bat; 43 urteko emakume bat gidatzen ari zen bizikletaren aurka talka egin zuen auto batek. Bizikletaz zihoan emakumea zaurituta geratu zen eta anbulantzia batek Santiago Ospitalera eraman zuen.\nAtzo 18 salaketa erregistratu ziren Polizia Judizialean.\n(Eguneratuta argazkiekin) Mugikortasun iraunkorraren aldeko konpromisoa erakutsi dute adinekoek eta gazteek\n– Egibideko ikasleek eta Koroatzeko adinekoen zentroko kideek hirian zehar mugitzeko moduetan gertatu diren aldaketen inguruan hausnartu dute lantegi batean.\n– Lantegian ateratako bost ondorio nagusiak biltzen dituen agiria alkateari eman diote lantegiko ordezkariek.\nMugikortasun Iraunkorraren Europako Astea amaitzear da. Gaur goizean “Mugikortasunaren aldeko ostiralak” ekimena egin da Postas Kalean. Egibideko ikasleek eta Koroatzeko adinekoentzako zentroko kideek mugikortasunaren alde duten konpromisoa erakutsi dute jai-giroko elkarretaratze batean. Hainbat kontsigna eta pankarta eraman dituzte eta honakoak irakur zitezkeen, besteak beste: ‘Arauak betetzen baditugu, hobeto mugitzen gara’, ‘8-80 pertsonentzat hiriak nahi ditugu’ eta ‘Autobus bat 12 auto’.\nUdalak belaunaldien arteko lantegi bat bultzatu du, eta azken urteetan hirian zehar mugitzeko moduetan izan diren aldaketen inguruan hausnartu dute parte hartzaileek, eta, horretaz gain, Gasteizek etorkizunean izango dituen beharrak aztertu dituzte. Batez ere, egun dugun klima aldaketaren aurkako borrokaren testuinguruan. Ekimeneko parte hartzaileek lantegiko ondorioak jasotzen dituen agiria prestatu dute, eta Gasteizko alkate Gorka Urtarani eman ahal izan diote gaur goizean.\nTestuan bost ideia jasotzen dira: “Guztiok errespetatu behar ditugu arauak bizikidetza hobetu dadin”, “Pertsona guztientzako hiriak, 8 urtekoentzat zein 80koentzat”, “Garraio publiko gehiago (kantitatea eta kalitatea) eta kotxe pribatu gutxiago”, “Laguntzarik gabe iritsi nahi dugu leku guztietara (irisgarritasuna)”, “Ondo mugitzen bagara, osasuntsuago gaude”.\nGorka Urtaran alkateak eskertu egin die lantegian egindako lana eta honakoa azaldu du: “aldarrikapen hauek herritarrek aspalditik eskatzen digutenaren isla dira. Mugikortasun iraunkorraren arloko politikak pertsonekin, pertsonak sistemaren erdian jarriko dituztenak. Joan-etorriak oinez edo garraio publikoaren bidez egin daitezela sustatu behar dugu, oinezkoa babestu eta irisgarritasuna bermatuta, horretarako garraio publiko modernoa, ahalmen eta kalitate handikoa eta elektrikoa duen sarea izanik. Dagoeneko Mugikortasun Iraunkorraren eta Espazio Publikoaren Planaren aurrerapenean gehitu dugun estrategia bat da. Plana joan den astelehenean aurkeztu genuen eta 2030ra bitarteko bide-orria izango da”.\nBertan izan dira RPK S. Coop., Automach eta Caype enpresetako ordezkariak ere, zeintzuk Mugikortasun Iraunkorraren Europako Astean parte hartu baitute lanerako mugikortasunaren arloko erronka baten bitartez. Enpresa horiek hainbat neurri bultzatu dituzte langileen artean: lanera joateko ibilgailu pribatua erabili ordez bizikleta edo garraio publikoa erabiltzea…. edo bizikletaz joaten diren bezeroak saritzea.\nMerkealdi eta Okasioko Liburuen XXVIII. Azokaren inaugurazioa\nGasteizko liburu azoka – programa\nKultura eta Gizarte Etxeen zinegotzi Estíbaliz Cantok inauguratu du Merkealdi eta Okasioko Liburuen XXVIII. Azoka, zeina Urrezko Zeledonen plazan egongo baita, irailaren 20tik urriaren 6ra arte. Zinegotziak Euskadiko liburu azoken koordinatzaile Asier Muniategi izan du lagun.\nEuskal Autonomia Erkidegotik zein Estatuko beste leku batzuetatik (Madril, Andaluzia, Gaztela eta Leon, etab.) etorritako liburu-dendek 17 saltoki jarriko dituzte orotara. Gaztelaniazko eta euskarazko merkealdi eta okasioko liburuak izango dira salgai, euro batetik aurrera.\nNobela izan ohi da gehien eskatutako gaia. Haur eta gazteentzako literatura eta gastronomiari, historiari eta bidaiei buruzko liburuek ere eskaera handia izaten dute.\n11:00etatik 14:00etara eta 17:30etatik 20:30era egongo da zabalik.\nGasteizko Merkealdi eta Okasioko Liburuen XXVIII. Azoka Euskadiko liburu azoken kanpainaren barruan sartzen da.\nDatorren astean amaituko dira Ariznabarreko futbol-zelaiko lan gehienak, horrenbestez, erabilgarri izango da berriro, hein batean\nAzken ukituen faltan, soropil artifizialezko gainazal berrian entrenamendutan aritzeko aukera ematen du\nAriznabarreko futbol-zelaia zaharberritzeko lanak amaitzear daude; horrenbestez, datorren astetik aurrera berriro jardun ahal izango da bertan, ez jarduera guztietan, baina bai batzuetan. Dagoeneko guztiz berrituta dago soropil artifizialeko gainazala, Euskadiko erreferentziako beste kirol-instalazio batzuetan ere erabili den azken belaunaldiko materialez egina. 6.000 metro koadro zaharberritu dira, eta nahitaez probak egin ondoren, erabiltzeko moduan izango da zelaia.\nAlbait azkarren instalazioa erabili ezin izan duten ekipoei berriro ere aritzeko aukera emateko asmotan, Gasteizko Udalak erabaki du entrenamenduetarako soilik erabiltzen hasi daitekeela, seguru asko datorren astetik aurrera- Horretarako, eta kirol-jardueran segurtasuna zaindu nahian, Udaleko langile teknikoek erabilera arruntera iritsi bitarteko aldi honetan zelaia erabiltzeko arauak jakinaraziko dizkiete klubei.\nLanak guztiz amaitzeko falta den ukitu garrantzitsuena joko-zelaiaren alboetan zazpiko futbol modalitateko lau ate berri instalatzea da. Atzo zelaiaren argiztapenarekin lotutako zenbait lan amaitzen ari ziren.\nEra honetako lanak egiten diren guztietan bezala, soropil artifizialak aldi batean konpetiziorik gabe egotea eskatuko du, harik eta erabilitako kautxua barreiatzen eta egonkortzen den arte, hartara konpetizioak eskatzen dituen baldintzetara egokitzeko. Behin Ariznabarreko futbol-zelaia egin beharreko entsegu eta probak gainditzen dituelarik, prest izango da konpetizioko partidak jokatzeko.\nMondo Ibérica enpresak egin ditu kirol-instalazio hau eraberritzeko lanak, Kirol eta Osasun eta Udal Administrazioko sailaren lankidetza bitarte, 152.995 euroan.\nAldi berean, lanak egiten ari dira Adurtzako, Lakua-Arriagako eta Aranbizkarreko futbol-zelaietan, Arabako Federazioarekin hitzartutako hobekuntza-planarekin bat.\nUrtaranen gobernuak beste pauso bat eman du Olarizuko abentura-parkea abian jartzeko\nLaster eramango du IGIren Kontseilura aisialdi parkearen kontratazio-dosierra, zeinaren bidez pinudia jolasteko gunea bihurtuko baita, adin orotarako tirolinak jarrita\nGaur, Urtaranen gobernuak beste pauso bat eman du Olarizun abentura-parke bat abian jartzeko.\nTokiko Gobernu Batzarrak onetsi du Ingurugiro Gaietarako Ikastegiaren esku uztea abentura-parkearen ezarpena, garapena eta zaintzaren kudeaketa, zeinean adin orotako pertsonak iritsi ahalko baitira basoko zuhaitz-geruzara, formatu ludiko baten bitartez. Udalak behar den lekua lagako dio Ingurugiro Gaietarako Ikastegiari parkean, baita lorategi botanikora sartzeko eraikina ere, zeina orain instalatzen ari baita. Zehazki, Olarizu hiribidearen amaieratik eraikinera arteko zuhaiztia utziko zaio; sarbideko eraikinean parkeko jarduerei buruzko informazioa eskainiko da.\nGainera, parke ludikoaren kontratazio-dosierra IGIren Kontseilura eramango da laster, pinudia adin orotako pertsonentzako tirolinaz eta igarobidez hornitutako jolasgunea bihurtzeko, zuhaitzez zuhaitz “hegan egiterik” izan dadin. Jolas, kirol eta turismo jarduera izango da, haurrei zein helduei zuzendua.\nUdal gobernuak Olarizu Euskadiko parke botaniko handiena bihurtzeko asmoa du. Abentura guneaz eta sarrera eta informazio bulegoaz gain, Etxaldearen mendebaldean “antzoki berde” bat eta harmaila begetal batzuk jartzea aurreikusi da, jendeak belar gainean eseri eta etzaterik izan dezan.\nBestetik, dagoeneko amaitu da Adurtzatik gertu dagoen aintzira gurutzatzeko egurrezko pasabide bat instalatzeko proiektua.\nUdalak diseinatutako parke berriak 5.000 metro koadroko landarezko labirintoa izango du, eta sarbide eta aparkaleku berriak, Jauregilanda kalean barrena. Udal haztegia Olarizura aldatuko da, eta bisitatzeko aukera emango da. Landare erabilgarrien lorategi berria ere sortuko da, Olarizuko baratzeetako batzuk dauden lekuan. Azkenik, jolas naturalizatuak jartzea aurreikusi da, eta kafetegi bat Etxaldean.\n“Olarizu birdimentsionatu eta Eraztun Berdeko harribitxia bihurtu nahi dugu, edukiz eta erakargarriz betez bi alorretan: aisialdia eta zabalkundea. 2025 Estrategiaren zutabeetako bat da, eta Gasteiz hainbat aitorpen jasotzea ekarri duten ingurumen-kudeaketako politiken ikurretako bat, Global Green City izenekoa, besteak beste. Bide horretatik jarraituko dugu, Gasteiz Europa mailan erreferentziazko superhiria bihurtzeko“, nabarmendu du Gorka Urtaran alkateak.\nOlarizuko lorategi botanikoa sortu zenetik, IGIk ingurumen-hezkuntzaren alorreko hainbat jarduera sustatu ditu bertan, baita lorategiaren erabilera publikoa ere, ikasleei zein publiko orokorrari zuzendurik, landare-biodibertsitatea balioa eta hori kontserbatzeko beharra ezagutaraztearren.\nOlarizuko lorategi botanikoak 120 hektareatik gora hartzen du, gehienak Europako basoen arboretoari eskainiak, non kontinenteko baso-ekosistemak baitaude ordezkatuta.\nEtxaldearen eta Olarizuko zelaien inguruan, berriz, lekuaren erabilera tradizionaletatik geratu diren zuhaiztiak ditugu, hala nola dehesa-hariztia eta pinudia. Herritarrek asko erabiltzen dituzte espazio horiek, ibiltzeko zein aisialdirako.


Zerga elektrikoaren salbuespena - Iberdrola\nAzaroaren 27ko 28/2014 Legeak [PDF] (Gaztelerazko bertsioa) ezartzen duenez, 2015eko urtarrilaren 1etik aurrera bezeroek % 85eko murrizpena izan dezakete Zerga Elektrikoaren Zerga-oinarrian, energia erabilera hauetara zuzentzen badute:\nErredukzio kimikoa eta prozesu elektrolitikoak.\nMineralogia-prozesuak Prozesu mineralogikotzat joko dira Europar Parlamentu eta Kontseiluaren 2006ko abenduaren 20ko 1893/2006 Araudiko (EE) 23. dibisioan sailkaturikoak; bertan jarduera ekonomikoen NACE 2. Berrikuspena izendegi estatistikoa ezartzen da, eta Kontseiluaren 3037/90 zk.dun Araudia (EEE) eta EEren alderdi estatistiko zehatzi buruzko zenbait Araudi aldarazten dira.\nProzesu metalurgikoak Prozesu metalurgikotzat joko dira metala ekoizteari dagozkionak, baita hura prestatzeari dagozkionak ere, baita, produktu metalikoen ekoizpenaren barruan, forja, prentsa, trokelatu eta luzatze-piezak, eraztun laminatuak eta hauts-mineralezko produktuak ekoiztea ere, eta gainazalen tratamendua eta urtze-, berotze-, kontserbazio-, distentsio- edo bestelako termotratamenduak ere.\nKontsumitutako energiak produktu baten kostuaren % 50 baino gehiago suposatzen duten industria-jarduerak.\nElektrizitatearen kostua elektrizitatearen benetako erosketa-balioa bezala definitzen da, edo elektrizitate-ekoizpenaren kostua bezala, enpresan bertan sortzen bada, zerga guztiak barne, BEZ kengarria salbu.\nElektrizitate-erosketak edo kontsumoak ekoizpenaren balioaren ehuneko 5 gutxienez suposatzen duten industria-jarduerak. Helburu hauetarako, zera ulertuko da:\nEspainian hala aitortzen diren nazioarteko erakundeei eta erakunde horietako kideei , hornitutako energia elektrikoa, erakunde horien nazioarteko eraketa-hitzarmenetan edo egoitza-hitzarmenetan ezartzen diren baldintzetan eta mugen barruan.\nErretribuzio erregimen espezifikoari atxikitako energia elektrikoa ekoizteko instalazioetako titularrek kontsumitutako energia elektrikoa, sektoreko legeari erreparatuta.\nBestalde, abenduaren 19ko 1074/2014 Legeak [PDF] (Gaztelerazko bertsioa) eta 2014ko abenduaren 29ko HAP/2489/2014 Agindua [PDF] (Gaztelerazko bertsioa) xedatzen dutenez, 28/2014 Legean jasotako salbuespen eta murrizpenen onuradunek establezimendua kokatuta dagoen tokiari dagokion Estatuko Zerga Administrazioko Agentziako Zerga Berezien Bulego Kudeatzaileko lurraldeko erregistroan edo eskumena duen Foru Diputazioko Zerga Berezietako Sailean, establezimendua Euskadin badago, edo Nafarroako Gobernuan, Estatuko Ogasunean edo Foru Diputazioan izena ematea eskatu beharko dutela.\nTramite guztiak osatu dituzunean, egoki den Zerga Administrazioak Izena emateko Txartel bat emango dizu; bertan, instalazio bakoitzerako, CUPSa, aplikatzeko data, EIK (Elektrizitatearen Identifikazio Kodea), instalazioaren titularra identifikatzeko informazioa eta, hala badagokio, zerga-onuraren xede den jardueran erabili beharreko elektrizitatearen ehunekoa agertuko dira.\n1. Nola jaso dezaket Zerga Elektrikoaren salbuespen edo murrizpen baten onura?\nIberdrolara Lurraldeko Erregistroko Izen-emate Txartelaren kopia bidali behar duzu, Elektrizitatearen Identifikazio Kodearekin (EIK).\n2. Nola lor dezaket Lurraldeko erregistroko izen-emate txartela?\nIzen-ematea zure saltokia kokatzen den tokiari dagokion Zerga Administrazioaren Estatuko Agentziaren Zerga Berezien Gestio Bulegoan eskatu behar duzu, edo eskumena duen Foru Diputazioaren Zerga Berezien Sailean zure saltokia Euskadin kokatuta badago edo Nafarroako Gobernuan, Estatuko Ogasunean edo Foru Diputazioetan. Tramite guztiak osatu dituzunean, egoki den Zerga Administrazioak izena emateko txartel bat emango dizu; bertan, instalazio bakoitzerako, CUPSa, aplikatzeko data, EIK (Elektrizitatearen Identifikazio Kodea), instalazioaren titularra identifikatzeko informazioa eta, hala badagokio, zerga-onuraren xede den jardueran erabili beharreko elektrizitatearen ehunekoa agertuko dira.\n3. Zer da Elektrizitatearen Identifikazio Kodea (EIK)?\nEstatuko Zerga Administrazioko Zerga Berezietako Bulego Kudeatzaileko Lurraldeko Erregistroan edo eskumena duen Forua Diputazioko Zerga Berezietako Sailean izena eman dutenak identifikatzen dituen kodea da. Hornidura-puntuaren jarduera definitzen du. Kode hau Lurraldeko Erregistroko izen-emate txartelean ageri da eta CUPSa, aplikazio-data, EIK kodea (Elektrizitatea Identifikatzeko Kodea), instalazioaren titularra identifikatzen duen informazioa eta, hala badagokio, zerga-onuraren xede den jardueran erabili beharreko elektrizitatearen ehunekoa jasotzen ditu.\n4. Dagoeneko 15/1/1 baino lehen Zerga Elektrikoaren salbuespen baten onura jasotzen badut Lurraldeko Erregistroko izen-emate txartel bat eskatu behar al dut Elektrizitatea Identifikatzeko Kodearekin (EIK)?\nBai. 2015/09/30 arte ezartzen duen epealdi iragankorrean zehar 15/1/1era arte atxikitako salbuespenaren onura jasotzen jarraituko duzu bere garaian lortutako JEK-aren arabera (Jarduera eta Establezimendu Kodea). Epealdi iragankorra igarotakoan Lurraldeko Erregistroko Izen-emate txartel berriaren kopia bidali beharko duzu Iberdrolara, Elektrizitatea Identifikatzeko Kodearekin (EIK).\n5. Noiz eta nola aplikatuko da?\n6. Zerga Elektrikoaren oinarriaren salbuespena edo murrizpena nire elektrizitate-kontsumo osoari aplikatuko al zaio?\n7. Nola bidal dezaket Iberdrolara Lurraldeko Erregistroko Izen-emate txartelaren kopia?


"Zorionak, zorionak, zorionak!" - - Goiena.eus\n"Zorionak, zorionak, zorionak!"\nMiren Laborda 2013-01-27 01:00\nEz dira garai errazak, are gutxiago eskola publikoarentzat.\nAlde guztietatik datozkigu murrizketak: ordezkapenetan, proiektu desberdinetako diru kopuruetan, langileon soldatetan… Hala ere, Bergarako San Martin Agirre Herri Eskolak oraingoan ere bere lanaren errekonozimendua jaso du: Eskola Jasangarri izendatu dute. Eta hori ez da oparitzen den agiria; izan ere, izendapen horren atzean ingurumena zaintzeko eskolak egiten duen lana dago. "Eskola jasangarria lortuz, gizarte jasangarria lortzeko lana bultzatuz".\nEskolaren konpromisoa da ikasleari heziketa integrala eskaintzea, eta, horregatik, ezinbestekoa da jasangarritasuna bultzatuko duen hezkuntzaren alde lan egitea. Hortaz, zorionak, hori guztia posible egiteagatik!\nZorionak ere eskolak abenduan jasotako Kalitatea Hezkuntzan (ikastetxeetan etengabeko hobekuntza-prozesuak sustatzen, errazten eta bultzatzen duen kudeatzeko sistema) ziurtagiriagatik.\nHemen ere, garrantzitsua da gure eskola kalitatekoa izan dadin egin dugun eta egiten jarraitzen dugun lana aipatzea.\nZoriontzekoa da azken hamarkadan gure eskolaren matrikula hirukoiztu izana. Duela urte batzuetatik hona gure eskolako azpiegiturak nahikoak izan ez diren arren, herritar askoren konfiantza eskuratzea lortu dugu denon lanari esker.\nGainera, datorren ikasturtetik aurrera, berreskuratu berri dugun Martinez de Irala eraikuntza martxan egongo da. Horrek gure proiektuarekin era egokian aurrera egin ahal izatea erraztuko du.\nZorionak, beraz, hori guztia posible egin duzuenoi. Zorionak, Zuzendaritzari, familia guztiei kalitateko eskola eskaini behar diegula argi izateagatik eta hori lortzeko lan itzela egiteagatik. Zorionak, irakasleriari, murrizketak jasan arren, lanean tinko jarraitzeagatik. Zorionak, gainontzeko langile guztiei (atezaina, garbitzaileak, sukaldariak, hezitzaileak, begiraleak…); eskolak bere lana burutu ahal izateko beraien laguntza ezinbestekoa baita. Zorionak, eskolako familiei, beraien seme-alaben heziketan inplikatu eta gurekin batera lan egiteagatik. Zorionak, ikasleriari, gure proiektuetako oinarria izanik, eskolako egunerokoan ilusio handiz parte hartzeagatik.\nEta zorionak, orokorrean, gure eskolak gaur egun herrian duen prestigioa sendotzen lagundu duzuen guztioi.\n(Bergarako San Martin Agirre Herri Eskolako irakaslea)


Egizabal klownaren umorea pizgarri, Euskaraldirako prestatzen hasteko\nHERNANI Urriak 22\nUmoretik ariko da gaur Beatriz Egizabal, hizkuntza jokabideen inguruko hausnarketa bultzatzeko.\nUmorea ardatz izango duen bakarrizketa saioa egingo du gaur Beatriz Egizabal klown eta antzerkilariak, 19:00etan kultur etxean: ‘Ttak’. Era berean, ‘www.astigartarrak.eus’ aurkeztuko da.\n2018/10/10 00:00 Asteazkena\nGero eta gutxiago falta da Euskaraldia hasteko. Astigarragak ere hartuko du parte, eta hasiak dira motorrak berotzen.\nGaur bertan, Ttak emanaldi berezia izango da 19:00etan, kultur etxean. Beatriz Egizabal klown eta antzerkilaria igoko da taula gainera, eta umorea ardatz hartuta, bakarrizketa saioa egingo du helburu argi batekin: ikuslea norberaren hizkuntza jokabideen inguruko hausnarketa egitera bultzatzea.\nBelarriprest eta Ahobizi izateko epea, irekita\nEz da hori izango gaurko ekitaldi bakarra. Egizabalen emanaldiaren ondoren, webgune berri bat ere aurkeztuko da: www.astigartarrak.eus.\nAzaroaren 23tik abenduaren 3ra, herritarrek euskeraz egiteko erronka pertsonalak hartzea da Euskaraldia ekimenaren helburua. Euskal Herriko hainbat txokotan bezala, astigartarrek ere aukera izango dute parte hartzeko, eta hain zuzen, webgunea jarri da martxan, izena eman ahal izateko. Era berean, webgunearen helburua da zenbat eta zein astigartar parte hartzen ari diren erakustea, jende gehiago ere animatu dadin.\n‘Belarriprest’ eta ‘Ahobizi’ astigartarren webgunea ere aurkeztuko da gaur.\nDagoeneko badira 25, izena eman dutenak. Horietatik 23, ‘Ahobizi’ izango dira; hau da, euskeraz ulertzen dutenei euskeraz egiteko konpromisoa eta ezezagunei aurreneko hitza euskeraz egitekoa hartu dute. Horrez gain, nork bere konrpomiso pertsonalak ere hartu ditu, eta webgunean ikusi daitezke. Beste bik, berriz, ‘Belarriprest’ izateko eman dute izena; hau da, berarekin euskeraz egiteko eskatzen diete ingurukoei.\nBatean edo bestean izena eman, norberak aukeratu dezake, eta izena emateko epea zabalik dago. Webgunean bertan egin ahal izango da, gaurko aurkezpenean azalduko duten moduan. Helburua izango da, ahalik eta astigartar gehien animatzea.\n«Udaltzaingoaren baliabideak haunditzea ... (1)\nRomanen omenezko bankua, ... (1)\nAutobus-zerbitzuetan «sekulako murrizketak» ... (2)\n.EAJk kutsadura akustikoaren ... (2)


Oraindik agian ez dakizun Yogari buruzko bitxikeriak - BARAYOGA\nby admin | Ira 30, 2021 | Sin categoría | 0 comments\n1) Nondik dator yoga?\nYoga, fisiko eta mentala den, diziplina tradizionala da, eta Indian du jatorria. Nahiz eta Mendebaldeak 1960ko hamarkadan aurkitzea, badirudi lehen Yoga moduak Kristo aurreko 10.000 eta 5.000 urteen artean gertatu zirela, ikertzaileen arabera.\nMaharishi Mahest izan zen praktika hori ospetsu egin zuena. Bitartean, Swami Sivanandak ospea irabazi zuen bost printzipiotan oinarritzen zen Yoga sistemarekin:\nasanak (yoga jarrerak),\n2) Zein dira Yoga motak?\nYoga mota asko dauden arren, guztiek helburu berdina dute. Beraz, hemen dituzu diziplina horretako mota batzuk:\nHATHA: Yogan hasteko sarrera ona da, Yoga fisikoko gainerako estiloen oinarria baita. Arnasketa mugimenduarekin, kontrakoen orekarekin eta gorputzeko energia-kanalen garbiketarekin eta indarberritzearekin lotzen du. Jarreren praktika eten eta sakona da.\nKUNDALINI edo KONTZIENTZIAREN YOGA: bere teknika nagusia kundalinia (bizkarrezurraren oinarrian dagoen energia) esnatzea da. Yoga espiritualaren estiloa da, mudrak, manpasa, kandelak eta intsentsua nahasten dituena. Helburua Kriyas (garbiketa-ariketak) lortzea da. Erlaxazioa eta meditazioa sartzen dira praktika honetan.\nPOWER: Kasu honetan, jarrera batetik bestera erraz pasatzen da, lan kardiobaskular bizia eta indarra egiten dira, erresistentzia eta malgutasuna eskatzen ditu. Praktika dinamikoa da, fisikoki zorrotza eta indartsua.\nVINYASA: Arnasketaren eta mugimenduaren arteko lotura adierazten du. Vinyasak mugimendu bakoitza inhalazio, atxikipen edo kanporatze batekin sinkronizatzen du, eta mugimendu jariakorrak dira.\nWOMB YOGA: Emakumea maila emozional, espiritual, fisiko eta mentalean elikatzen duen yoga da. Sendatzeko eta aktibatzeko ere lan egiten du.\nYOGA ANTI-ESTRES: Minak arindu eta animoa hobetzen duten ariketak sartzen dira, gure gorputzean eta buruan energia hobeto ibiltzeko espazioa sortuz.\nMINDFULNESS: Praktika honen bidez, une honetan dugun esperientziaren alderdi guztiez jabetzen gara. Nola mugitzen garen, nola sentitzen garen eta bizitzako une bakoitzean nola erreakzionatzen dugun konturatzen ikasten dugu.\nYoga klaseak Barakaldoko Lorategi Botanikoan\n3) Yogako oinarrizko testuak\nBhagavad Gita: Yogaren korronte nagusiak ezartzen dituen doktrina hinduisten laburpen txiki bat da.\nPatanyaliko Yoga-Sutra: Yogaren fundazio-testu zaharrak dira.\nHatha-Yoga-Pradypika: Hatha Yogari buruzko testurik zaharrena da.\n4) Elikadura yogeikoa\nOro har, Yoga egiten dutenek jaten duten janari kopurua murrizten saiatzen dira. Mediterraneoko dieta egiten saiatzen dira, pisu egokia izateko. Ongizate orokorra, fisikoa zein mentala, lortzeko behar dena egiten dute. Yoga praktikatuz, giza organismoarentzat egokiak ez diren haragia eta bestelako elikagaiak kanporatzen dituzte askok.\nYoga ez da soilik ariketa fisikoa, baizik eta milaka urte dituen diziplina, mendebaldeko munduan eboluzionatu duena. Yogaren tekniken bidez, bizitzaren xedea uler daiteke eta errukia eta irekitasun psikiko zein espiritualean bizi.\nDiziplina hori praktikatuz, osasuna hobetu eta bizimodu orekatuagoa izatera iristen da. Gainera, praktikanteak energiaz eta zorionez betetzen ditu. Ariketa fisikoa bereziki gure bizkarrezurraren osasunari zuzenduta dago.\nArnasketak energia handitzen du, gorputza birkargatzen du eta emozioen eta adimenaren kontrola errazten du.Erlaxazioak tentsioa eta estresa kentzen dizkigu.Dieta arina, elikagai naturaletan oinarritua, gorputz arin eta malguari eusten dio.\nPentsamendu positiboak praktikatuz, pentsamendu negatiboak desagertu egiten dira eta meditazioak adimena isiltzen du.


2001-2014 urte bitartean argitaratu diren haur eta gazteei zuzendutako euskarazko liburu gomendagarrienen gida - Sustatu.eus - Teknologia albisteak\n2016-02-02 : 17:12\nLiburu "oso gomendagarrien" bilduma egiteko, Haur Liburu Mintegiak irakurri ditu euskarazko 1.614 liburu. Horietatik 687 jatorriz euskarazkoak dira eta beste guztiak itzulitakoak. Guztira, 192 liburu aukeratu eta komentatu dira gidan.\nEgun, 13 lagunek osatzen dute Haur Liburu Mintegia baina, dozenaka izan dira urte hauetan proiektuan parte hartu dutenak. Eskoriatzako campusean biltzen den mintegian, parte hartzen dute unibertsitateko irakasleek eta Debagoieneko eskoletako eta Udal liburutegietako profesionalek.\nHaur Liburu Mintegia 1989. urtean hasi zen liburuak aztertzen eta irakur gidak argitaratzen.\nGida deskargatzeko: Haur eta gazte literatura irakur gida 2001-2014


Metelkova - Wikipedia, entziklopedia askea.\nMetelkova (izen osoa Metelkova Hiri Autonomoa Zentro Kulturala eslovenieraz: Avtonomni kulturni center Metelkova mesto) Ljubljanako auzo alternatibo ezaguna da. Metelko kalean dago eta honek ematen dio izena.\nEsloveniak independentzia lortu zuenean, 1993an Jugoslaviako armadaren barrakoiak izan zirenak kultura alternatiboko gazteek okupatu zituzten. Gaur egun arte galeriak, tabernak, artisten estudioak, diseinatzaileentzako espazioak, talde kulturalen bulegoak eta musika mota guztietako kontzertuak izaten dira bertan.\n1994an LGBT (Lesbiana, Gay, Bisexual, Transexual mugimendua) eta Talde anti-arrazistak ere bertan ezarri ziren eta talde neofaxistek sarritan erasotu dute auzoa. 2006an Ingurugiro inspektoreak bertan zegoen eskola txikia ere bota zuen.\n(Eslovenieraz) Webgune ofiziala\n(Ingelesez) Metelkova auzoaren historia\nMultimedia: Metelkova mesto\nOrriaren azken aldaketa: 21 abendua 2019, 19:20.


Hauteskundeak Nafarroa | Asironek babes nahikoa du alkate izateko\nAzken eguneratzea: 2015/06/01 16:06 (UTC+2)\nGeroa Bairekin bildu ostean, EH Bilduko hautagaiak azpimarratu du Iruñeko alkate izateko babes nahikoa daukala.\nAsironek badu Iruñeko alkate izateko nahikoa babes\nHauteskundeen emaitzak Nafarroan\nJoseba Asiron EH Bilduko Iruñeko alkategaiak badu alkate izateko nahikoa babes inbestidura saiora begira, Asironek berak astelehen honetan adierazi duenez. EH Bilduk alderdiekin egin duen bilera erronda bukatuta, Geroa Bairen, Aranzadiren eta Izquierda-Ezkerraren babesa eskuratu du alkate izateko, hautagaiak berak iragarri duenez.\nGaur elkartu da Asiron Geroa Bairekin eta, batzar horretan, alkatetza ''integratzaile'' baten alde egin dute bi alderdiek. Zehazki, ''denontzat gobernatzeko konpromisoa'' aipatu dute, eta, horrekin batera, ''hiriaren errealitate sozial eta anitza eta hiritar guztien errespetua'' defendatu dituzte.\nGeroa Bairekin egindako hitzordu horrekin bukatu du EH Bilduk Iruñeko alkatetzan aldaketa egiteko bilera-sorta eta, horren ostean, adierazi du hatagaiak alkate izateko babes nahikoa duela. Hala ere, Asironek azaldu du Geroa Baik, Aranzadik eta Izquierda-Ezkerrak gobernuan parte hartzearen aukera ''etorkizuneko bileren menpe'' edo alderdi horien ''militanteen berrespenaren menpe'' dagoela.\nGeroa Bairen ''minimoak''\nItziar Gomez Geroa Baiko hautagaiak azaldu duenez, hiru dokumentu eraman dituzte bilera horretara: Geroa Bairen programa, gobernuaren lehentasunak biltzen dituen bigarren bat eta alkatetza ''integratzaile'' baterako ''oinarrizko minimoak'' jasotzen dituen hirugarren bat. Bertan ''elkarbizitza eta gobernu etiko eta gardena'' ere jorratzen da.\nGomezek azaldu duenez, EH Bilduk ''bere egin'' ditu minimo horiek, eta, horien artean, azpimarratu egin du ''memoriaren, bakearen eta elkarbizitzaren alde'' lan egiteko konpromisoa. Horri lotuta, ''biktimen aitortzarako neurriak'' eta ''terrorismoa zein giza eskubideen urraketa gaitzesteko ekimenak'' ere aipatu ditu.\nAsironek adierazi duenez, alkatetza berriak erabateko aldaketa ekarriko luke. Biktimen aitortzaren inguruan galdetuta, EH Bilduko hautagaiak erantzun du dokumentu horretan lan egingo dutela, eta berau ''erabat onargarria'' dela, ''gardentasunaren, elkarbizitzaren eta bizikidetza inklusiboaren alde'' lan ildo irekitzen duelako.


Barizeak beheko gorputz-adarretan sintomak, argazkiak eta tratamendua - Varikosette\nPuztuta periferikoa zainak, urritasuna odol-fluxua asko eragiten mina. Zer da arriskutsua, barize beheko gorputz-adarretan sintomak, argazkiak eta tratamendu aukera emango dizu konpontzeko mediku-arazo bat.\nArrazoiak barizeak beheko gorputz-adarretan\nGaixotasuna da ezaugarritzen urratzen isurketa odol, balbulak itxi, izan geldituta. Ondorioz, clot bat hasten da aldentzeko presioa zainak, elastikotasuna galtzen dute beren propietate, hasi dira azaleratzen bidez, azala gisa, urdina, nodo.\ngaixotasun endokrino-sisteman, hormona-nahasteak;\nlan hori eskatzen luzea estatiko posizioak;\nohiko estresa, estres emozionala;\nluzea edo gaixotasun kronikoak lagunduta seizures;\nobesitatea, hainbat maila;\njantzita estu galtzerdiak, galtzerdiak, oinetakoak.\nVaricose galarazi egin daiteke izanez gero, aldian-aldian kontrolatu zure osasuna. Nagusia gomendioa da behatzeko printzipioak dieta orekatu bat, edateko erregimen eta jarduera fisikoa. Ikasteko nola jokatu estres egoerak modu egokia tratatzeko hotzeriak.\nSintoma nagusiak barizeak beheko gorputz-adarretan\nGarrantzitsua da, ez galdu lehen seinaleak gaixotasuna, arriskua da sintomarik bere hasierako etapetan. Ondoren agertzen dira lehen deseroso seinaleak, eza egokia tratamendua, gehitu larriagotzen faktoreak.\nSintoma komun barizeak:\nBerotasun sentsazioa hankak, azkenean bihurtzen erretzea sentsazio bat, tingling.\nPisua na, beheko gorputz-adarretan, pulsation zainak.\nArratsaldean, edema, ikusgai aztarnak galtzerdiak eta galtzerdiak.\nLo zehar izan dezake konbultsioak.\nLuzea zainak dira bistaratzen azalaren azpian.\nAldaketak pigmentation azala oinak.\nOndoren ilunduz azala sentitu loditua zati bat, arriskutsua hezkuntza trofiko ultzerak.\nAzken fase gehitu dira oinarrizko seinaleak ekzema, dermatitis, epidermisa lehorra bihurtzen da, izan peeling. Gehikuntza gorputz-tenperatura, esan nahi du, patologia erdietsi etapa konplikazioak. Ezaugarritzat larruazaleko ultzera, thrombophlebitises, phlebothrombosises, venous hemorragia txikienak lesioa. Arriskutsua barizeak beheko gorputz-adarretan sintomak, argazkiak eta tratamendu araberakoa da etapa. Exekutatzen denean, jakina, behar izango duzu kirurgia.\nEtapa eta argazkiak barizeak beheko gorputz-adarretan\nNeurri arabera, estatuko ikusmen manifestuak ezaugarria eredua. Ez dago bat da, nazioarteko sistema identifikatzeko fase barizeak, zein klassificeret ezaugarri nagusiak.\nZer dira fase argazkiak barizeak:\nzero – ikusmen on azalaren azalera zainak ez dira ikusgai, zehaztu gaixotasuna daiteke bakarrik oinarritzen, kexa – hantura, hanka-mina, gau cramps;\netapa 1 aurreko seinaleak gehitu ozta-ozta ikusgai venous zainak, askotan ikusgai azpian belauna artikulazioetan;\nbatetik, 2. etapa hasten da, klasiko adierazpen gaixotasuna, ikusi ahal izango duzu zainak puztuta, zigilu, urdina, nodo, ez da igoera luzea egin ondoren, eserita edo oinez handiko heels, etapa honetan hasiko osatzeko clots;\nguztiak agertzen diren sintomak 3 – gehitu erregularra hantura, hankak nabarmen puztuta arratsaldean, goizean normal gisa, eta, beraz, ordu batzuk igaro ondoren, berriro ere errepikatu;\netapa 4 ezaugarritzat trofiko aldaketak ehun, kontzentrazioa pigmentu eramaten ilun bat, kasu batzuetan, ia beltza azala arlo adarretan, redness apur mugitzen ondoren azala atrofia, ulceration;\n5 etapa guztiak mantentzen seinaleak, baina trofiko zauriak sendatzeko gai;\n6 etapa ultzera ezin da sendatu, ez dago arrisku bat-bateko heriotza.\nNola tratatzen barizeak ukendu\nGuztiak pomada barizeak dute antzeko konposizioa gantz-oinarria eta aktiboa substantzia aktibo. Helburu nagusiak erabilera tokiko terapia da, hormak indartu, odol, normalizazioa lan-balbulak. Era berean, aukera murrizten odol clots, murrizten hantura, eta hantura ehun bigunak, bizkortzen zauriak sendatzeko eta ultzerak.\nTratamendu eraginkorra pilulak barizeak\nHasierako fase aplikazioa ukendu eta gelak. Noiz luze ikastaroa erabili behar dira, droga terapia. Tratamendu medikuak agindutako gomendatzen tratamendu integrala, eraginkorrena konbinazioa.\nFolk erremedio barizeak beheko gorputz-adarretan\nFrogatu hasiera metodoak utzi kentzeko sintoma mingarriak bakarrik hastapenak. Noiz exekutatzen medikuaren kontsulta. Horrez gain, errezeta normalizatzeko baldintza, behar dugu aurkeztu ariketa erregularra, ibilaldi aire freskoa, egonkortzeko pisua.\nEraginkorra folk erremedio barizeak hankak:\nkonpresa bat tomate berde batetik erreskatatu, hantura murrizten itxura noduluak, berreskuratuko pigmentation, xerratan unripe tomateak, konpondu benda gau on, goizean ur freskoarekin garbitu;\n50 gr. dope haziak xehatu mortero batean eta pour 300 ml vodka edo alkohola, utzi 2 aste cool leku batean, dardarka, aldian-aldian, intentsiboa, ondoren wetting da bat kotoia pad aplikatzen da, pazientearen ildo, segurtatu benda batekin, eduki 10-15 minutu;\nezohiko baina modu eraginkorra tratamendu barizeak eta cognac eguneroko bat urdaila hutsik edan 50 gr. edan ondoren berehala jateko Sagar bat, haziak, 30 minutu izan dezakezu Gosaria;\nemaitza onak ematen zukua terapia, eraginkorrena berreskuratzeko zainak zukua espinakak, azenarioa, apioa, erremolatxa, sustatzeko excretion gehiegizko likidoa, handitu hemoglobina maila, tonuak gora hormak, prestatzen zukuak besterik gabe, erabili aurretik, gomendagarria da bat hartu eguneroko zenbatekoa 500 ml egoera hobetzeko.\nMehatxu, bere ondorioak, barize beheko gorputz-adarretan eskatzen mediku gainbegiratze.